જંકફૂડ અને શુગરનું ઊંચુ પ્રમાણ ધરાવતા ઠંડાપીણાના ક્રેઝને કારણે દેશના યુવાનોના સ્વાસ્થ્ય પર ખતરો તોળાઈ રહ્યો છે. વર્ષ 2015માં દેશમાં ડાયાબિટીસના 6.91 કરોડ કેસ નોંધાયા હતા. ડાયાબિટીસ અને મેદસ્વીપણા જેવા લાઈફસ્ટાઈલ સાથે સંકળાયેલા રોગોનું પ્રમાણ ઓછું થાય તે માટે આવનારા બજેટમાં સરકાર જંકફૂડ અને ઠંડાપીણા પર વધારે ટેક્સ લાદે તેવી શક્યતા છે. આ કારણે જંકફૂડ અને ઠંડાપીણાના ભઆવમાં વધારો થશે. આ ટેક્સ વધુ પડતી શુગર ધરાવતા પીણા અને સોલ્ટ તથા ફેટ વધુ ધરાવતા ખાદ્યપદાર્થો પર લાદવામાં આવે તેવી શક્યતા જોવાઈ રહી છે.